proxectonos/corpus_dominio_legal_administrativo_tmp huggingface dataset:
ORDE do 26 de xuño de 2000 pola que se autoriza a modificación dos estatutos da Fundación Florencio Álvarez-Mª Teresa Esteban.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/07/2000

Tramitado perante esta consellería o expediente da modificación dos estatutos da Fundación Florencio Álvarez-Mª Teresa Esteban.
Resultando que por orde da Consellería de Educación e Ordenación Universitaria do 15 de marzo de 1991 esta fundación foi clasificada e inscrita no Rexistro de fundacións desta consellería como benéfico-docente, e se lle aproban os estatutos que figuran na carta fundacional outorgada en escritura pública do 28 de xuño de 1990, protocolizada co nº 1.738 do notario de Ourense Antonio Pol González.
Resultando que a Fundación Florencio Álvarez-Mª Teresa Esteban instou perante esta consellería a modificación dos seus estatutos mediante a presentación de senllas escrituras públicas dos anos 1993 e 2000, do notario Antonio Pol González, de Ourense, cos números de protocolo 3.311 e 1.044, respectivamente.
Atendendo ó disposto na Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, e no Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño.
Téndose cumpridos os requisitos a que se refire o artigo 10 da Lei 7/1983, e mailos artigos 32.3º e 38 do citado Decreto 248/1992.
Considerando que esta modificación estatutaria é conforme coa vontade fundacional que se expresa na súa carta fundacional.
Esta consellería
RESOLVE:
Primeiro.-Autoriza-la modificación, e conseguinte refundición, dos estatutos da Fundación Florencio Álvarez-Mª Teresa Esteban nos termos que figuran nas escrituras públicas dos anos 1993 e 2000, do notario Antonio Pol González, de Ourense, cos números de protocolo 3.311 e 1.044, respectivamente.
Segundo.-Practica-la inscrición desta modificación estatutaria no Rexistro de fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 26 de xuño de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 7 de xullo de 2000 pola que se ordena a publicación do acordo do Consello da Xunta de Galicia, do 6 de xullo de 2000, polo que se modifican as relacións de postos de traballo das consellerías da Presidencia e Administración Pública, de Agricultura, Gandería e Política Agroalimentaria e de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/07/2000

Para lle dar cumprimento ó disposto nas sentencias 94/1997, do 12 de febreiro, 166/1997, do 5 de marzo, 241/1997, do 9 de abril, 245/1997, do 2 de abril, 246/1997, do 2 de abril, 265/1997, do 17 de abril 287/1997, do 23 de abril e 290/1997, do 23 de abril, da Sala do Contencioso-Administrativo do Tribunal Superior de Xustiza de Galicia adecuanse as características de varios postos de traballo das consellerías da Presidencia e Administración Pública e de Xustiza, Interior e Relacións Laborais. Así mesmo, realízase unha modificación puntual de relación de postos de traballo da Consellería de Agricultura, Gandería e Política Agroalimentaria
En consecuencia, por proposta das devanditas consellerías, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Personal, o Consello da Xunta de Galicia na súa reunión do seis de xullo de dous mil, adoptou o seguinte,
ACORDO:
1º Modifica-las vixentes relacións de postos de traballo das consellerías da Presidencia e Administración Pública, Agricultura, Gandería e Política Agroalimentaria e de Xustiza, Interior e Relacións Laborais, nos termos que se sinalan nos anexos ó presente acordo.
2º Ordena-la publicación das ditas modificacións no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do seis de xullo de dous mil, relativo ás modificacións da relacións de postos de traballo das consellerías da Presidencia e Administración Pública, Agricultura, Gandería e Política Agroalimentaria e de Xustiza, Interior e Relacións Laborais, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 7 de xullo de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 26 de xuño de 2000 pola que se lle dá publicidade á parte dispositiva da sentencia 582/1994, do 14 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/07/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0000195/1991, interposto por Joaquín Gallego Rodríguez e María del Carmen Rodríguez Piñeiro, contra a desestimación presunta por silencio administrativo do conselleiro de Ordenación do Territorio e Obras Públicas da Xunta de Galicia do recurso de alzada contra o acordo da Comisión Provincial de Urbanismo de Pontevedra do 20 de xaneiro de 1990, sobre aprobación definitiva das normas subsidiarias de planeamento para o concello de Sanxenxo; dictouse sentencia 582/1994, do 14 de xullo, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 582/1994, do 14 de xullo, que a seguir se transcribe:
«Decidimos: que estimando en parte o recurso contencioso-administrativo interposto por Joaquín Manuel Gallego Rodríguez e María del Carmen Rodríguez Piñeiro contra a desestimación presunta por silencio administrativo do conselleiro de Ordenación do Territorio e Obras Públicas da Xunta de Galicia, do recurso de alzada formulado por Joaquín Manuel Gallego Rodríguez e María del Carmen Rodríguez Piñeiro, contra o acordo da Comisión Provincial de Urbanismo de Pontevedra, do 29-1-1990, sobre aprobación definitivamente o das normas subsidiarias de planeamento para o concello de Sanxenxo, e, en consecuencia, debemos anular e anulámo-lo referido acordo impugnado do 29-1-1990, no extremo relativo á asunción e aceptación polo dito acordo do convenio de urbanísmo mencionado no fundamento de dereito terceiro desta
sentencia, convenio subscrito polo alcalde do concello de Sanxenxo e Tomás Escalonilla Muncharaz, así como no extremo relativo á cualificación como zona verde do terreo da parte actora nas inmediacións do ámbito territorial do dito convenio».
Santiago de Compostela, 26 de xuño de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 26 de xuño de 2000 pola que se lle dá publicidade á parte dispositiva da sentencia 230/1994, do 30 de marzo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/07/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0004698/1992, interposto por Carlos Delfín Estevez Feijóo e Enrique Marcote Rodríguez, contra a resolución da Consellería de Ordenación do Territorio e Obras Públicas da Xunta de Galicia do 11 de xuño de 1992, pola que se declara inadmisible o recurso de alzada deducido contra resolución da Comisión Provincial de Urbanismo de Pontevedra do 26 de novembro de 1991, pola que se aproba definitivamente o Plan especial de reforma
interior da Palma, do concello de Baiona; dictouse a sentencia 230/1994, do 30 de marzo, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 230/1994, do 30 de marzo, que a seguir se transcribe:
«Decidimo: que debemos estimar e estimámo-lo recurso contencioso-administrativo interposto por Carlos Delfín Estevez Feijóo e Enrique Marcote Rodríguez contra resolución da Consellería de Ordenación do Territorio e Obras Públicas da Xunta de Galicia do 11 de xuño de 1992, pola que se declara inadmisible o recurso de alzada deducido contra outra da Comisión Provincial de Urbanismo de Pontevedra do 26 de novembro de 1991, pola que se aproba definitivamente o Plan especial de reforma
interior da Palma, do concello de Baiona; declarámo-la nulidade de pleno dereito das referidas resolucións».
Santiago de Compostela, 26 de xuño de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
ORDE do 10 de xullo de 2000 pola que se amplía o prazo de presentación de solicitudes de prazas para residencia de educadores en centros de atención a menores, dependentes da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/07/2000

Mediante Orde do 5 de maio de 2000 (DOG nº 100, do 24 de maio), da Consellería de Familia e Promoción do Emprego, Muller e Xuventude, convocáronse 34 prazas para residencia de educadores en prácticas para o curso escolar 2000-2001 nos centros de internado de menores, dependentes desta consellería.
A escaseza de solicitudes presentadas para a cobertura destas prazas, unida ó interese desta fórmula para favorece-los estudiantes con escasos recursos económicos para o seu acceso ó ensino universitario e ós licenciados universitarios que estean realizando estudios de doutoramento, así como para dotar de apoio no eido educativo e asistencial os centros de atención de menores, aconsella amplia-lo prazo de presentación de solicitudes para dar cabida a que tódolos interesados poidan acceder a esta convocatoria.
Consecuentemente con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único
1. Amplíase ata o 31 de xullo de 2000 o prazo de presentación de solicitudes para a cobertura de 34 prazas para residencia de educadores en prácticas para o curso escolar 2000-2001 nos centros de inter
nado de menores, convocadas pola Orde do 5 de maio de 2000 (DOG nº 100, do 24 de maio).
2. Os interesados presentarán a solicitude que figura no anexo I da referida Orde do 5 de maio de 2000 (DOG nº 100, do 24 de maio).
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de xullo de 2000.
Manuela López Besteiro
Conselleira de Familia e Promoción do Emprego,
Muller e Xuventude
CORRECCIÓN de erros.-Orde do 15 de maio de 2000 pola que se aproba o procedemento de acreditación administrativa para o desenvolvemento de actividades de tratamentos de mantementos con substancias opiáceas.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 16/06/2000

Advertidos erros na devandita orde, publicada no Diario Oficial de Galicia nº 105, do 31 de maio de 2000, cómpre face-las seguintes correccións:
-Na páxina 8.421, columna esquerda do texto, liña 22, dentro do artigo 14º, onde di: «que serán requisitos de oficio», debe dicir: «que serán requiridos de oficio».
-Na páxina 8.426, anexo VI, despois do terceiro cadro, columna dereita do texto, onde di: «(2) Especifica-lo tipo de actividade que se vai desenvolver...», debe dicir: «(2) e (3) Especifica-lo tipo de actividade que se vai desenvolver».
DECRETO 145/2000, do 2 de xuño, de modificación do Decreto 289/1999, do 14 de outubro, polo que se crea o Euro-Observatorio Galego.
CONSELLERÍA DE INDUSTRIA E COMERCIO — I. DISPOSICIÓNS XERAIS — 14/06/2000

A grande demanda existente desde a entrada en vigor do Euro-Observatorio Galego, así como a aproximación da aparición da nova moeda que vai afectar a tódolos cidadáns e que por tanto está creando numerosas inquietudes, fan necesaria unha reasignación de funcións e competencias de acordo cos principios de celeridade e eficacia que deben presidi-la actuación administrativa.
Na súa virtude, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Artigo 1º
Engádese un parágrafo ó artigo 2, do Decreto 289/1999, do 14 de outubro, polo que se crea o Euro-Observatorio Galego, que queda do seguinte modo:
«Cando algún membro non poida acudir, poderá ser substituído pola persoa que designe».
Artigo 2º
Modifícase o punto 2 do artigo 5, que queda redactado do seguinte modo:
«2. Cando algún membro da comisión executiva non poida acudir, poderá ser substituído pola persoa que designe».
Artigo 3º
Modifícase o artigo 5 para engadirlle o punto 3, que queda redactado do seguinte modo:
«3. A comisión executiva exercerá as funcións sinaladas nos números 1, 4, 6, 7, 8 do artigo 3º deste decreto».
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dous de xuño de dous mil.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
ORDE do 2 de xuño de 2000 pola que se anuncia a adxudicación de doce bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación que se van desenvolver no Centro Ramón Piñeiro para a Investigación en Humanidades convocadas por Orde do 24 de febreiro de 2000 (Diario Oficial de Galicia número 53, do 16 de marzo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/06/2000

Con sustentación na proposta contida na acta da sesión celebrada o 19 de maio de 2000 pola comisión seleccionadora para a adxudicación de bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación que se están a desenvolver no Centro Ramón Piñeiro para a Investigación en Humanidades, segundo convocatoria anunciada pola Consellería de Educación e Ordenación Universitaria no DOG nº 53, do 16 de marzo de 2000, e de conformidade co establecido na base terceira da referida orde de convocatoria, esta dirección xeral
RESOLVE:
Primeiro.-Conceder doce bolsas de estadías de persoal dos departamentos de estudios galegos de universidades de fóra da Comunidade Autónoma de Galicia e a súa colaboración en proxectos de investigación que se están a desenvolver no Centro Ramón Piñeiro para a Investigación en Humanidades, segundo se detallan no anexo á presente resolución.
Segundo.-De acordo co establecido na base segunda da convocatoria, a asignación mensual das bolsas ás que se refire o punto anterior será a recollida no anexo que se acompaña, coa retención fiscal que corresponda.
Terceira.-Contra a presente resolución, poderase interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ó da súa publicación do DOG, segundo o disposto nos artigos 116 e 117 da Lei 4/1999 (BOE do 14 de xaneiro), ou ben directamente o recurso contencioso-administrativo, previsto na Lei 29/1998, do 13 de xullo, reguladora da xurisdicción contencioso-administrativa, perante o Tribunal Superior de Xustiza de Galicia.
Santiago de Compostela, 2 de xuño de 2000.
Celso Currás Fernández
Conselleiro de Educación e Ordenación
Universitaria
Director Xeral de Política Lingüística
ANEXO
Nome e apelidos
Procedencia
Estadía
Importe/ptas.
Leonardo Poncia
Roma
1/6 a 31/12
100.000
Emiliano Bruno
Perugia
15/7 a 21/12
100.000
Susana González López
Madrid
1/7 a 31/8
85.000
Irene Aragón González
Madrid
1/10 a 31/12
85.000
Ricardo Rodríguez Yáñez
Salamanca
1/7 a 31/12
85.000
Mª José Alaya Dacal
País Vasco
1/7 a 30/9
85.000
Nathalie Grischkat
Trier
1/10 a 31/12
100.000
Catuxa López Pato
Trier
1/10 a 31/12
100.000
Katarzyna Skowroñska
Polonia
1/7 a 31/8
120.000
Zulema Aguirre Abella
La Habana
1/7 a 31/12
120.000
Mª Socorro Oliveira
Fortaleza
1/7 a 31/12
120.000
Valeria Gil Conde
Salvador de Bahía
1/7 a 30/9
120.000
ORDE do 31 de maio de 2000 pola que se dispón o cesamento do vocal do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/06/2000

A Lei 27/1992, do 24 de novembro, de portos do Estado e da Mariña Mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda o exercicio das devanditas competencias.
Consonte o previsto no artigo 40, da Lei de portos do Estado e da Mariña Mercante, e segundo a súa redacción aprobada pola Lei 62/1997, do 26 de decembro, disponse que a sepración dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades a que aqueles representen, polo que, conforme a proposta do presidente do ente público Portos do Estado,
DISPOÑO:
Artigo único.-Cesar a Antonio Vázquez-Guillén Fernández de la Riva como vocal do Consello de Administración da Autoridade Portuaria de Vilagarcía de Arousa en representación da Administración xeral do Estado, agradecéndolle os servicios prestados.
Santiago de Compostela, 31 de maio de 2000.
José Cuíña Crespo
Conselleiro de Política Territorial, Obras Públicas e Vivenda
ORDE do 31 de maio de 2000 pola que se dispón o nomeamento dun vocal do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 15/06/2000

A Lei 27/1992, do 24 de novembro, de portos do Estado e da Mariña Mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, situadas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40, da Lei de portos do Estado e da Mariña Mercante, e segundo a súa redacción aprobada pola Lei 62/1997, do 26 de decembro, nos consellos de administración das autoridades portuarias, a Administración xeral do Estado estará representada, ademais de polo capitán marítimo, que é membro nato, por catro vocais, un deles será un avogado do Estado. A proposta será realizada polo presidente do ente público Portos do Estado, polo que, recibida a proposta do presidente do ente público Portos do Estado,
DISPOÑO:
Artigo único.-Nomear a Juan José Vázquez Seijas como vocal do Consello de Administración da Autoridade Portuaria de Vilagarcía de Arousa, en representación da Administración xeral do Estado.
Santiago de Compostela, 31 de maio de 2000.
José Cuíña Crespo
Conselleiro de Política Territorial, Obras Públicas e Vivenda
ORDE do 12 de maio de 2000 pola que se autoriza o cambio de denominación do Instituto de Educación Secundaria número 1 de Sarria (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/2000

Tendo en conta o artigo 3.1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os corres
pondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que se relaciona no anexo.
Santiago de Compostela, 12 de maio de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Sarria.
Localidade: Sarria.
Código do centro: 27012036.
Denominación: Instituto de Educación Secundaria número 1 de Sarria.
Nova denominación: Instituto de Educación Secundaria Gregorio Fernández.
RESOLUCIÓN do 31 de maio de 2000, da Secretaría Xeral de Investigación e Desenvolvemento, pola que se adxudican as bolsas para incorporación de titulados superiores a centros tecnolóxicos de Galicia, convocadas no anexo III da Orde do 8 de febreiro de 2000 (Diario Oficial de Galicia do 28 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/06/2000

A Orden do 8 de febreiro de 2000 (DOG do 28 de febreiro), pola que se aproban as bases que rexerán as convocatorias de axudas e de bolsas correspondentes ó programa de apoio a innovación do Plan Galego de IDT, prevé no anexo III, a concesión de bolsas para a incorporación de titulados superiores a centros tecnolóxicos de Galicia (nova adxudicación e prórrogas).
As solicitudes admitidas para participar na dita convocatoria foron estudiadas polas correspondentes
comisións designadas pola Secretaría Xeral de Investigación e Desenvolvemento. De acordo coas propostas elaboradas por estas comisións,
RESOLVO:
Primeiro.-Concederlle bolsa de nova adxudicación para a incoporación ó CIS-MADEIRA a Severino Abad Pequeño, DNI nº 34.982.424-E.
No caso de que o bolseiro renunciase a bolsa, procederase á substitución tendo en conta a lista de suplentes elaborada pola comisión.
Segunda.-Concedérlle-la prórroga por un novo período dun ano (xullo 2000-xuño 2001) para seguir colaborando nos centros que viñan realizando a súa actividade as persoas seguintes:
BolseiroDNICentro
Pilar Losada González36.082.546-P   C.T. Armando Priegue-O Porriño
Carmen Cotelo Queijo32.831.033-M   CESGA
Mª Inés Pazos Garrido35.322.628-X   CECOPESCA-Vigo
Terceira.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación de esta resolución no Diario Oficial de Galicia. De non estima-la interposición deste recurso, podrá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no plazo de dous meses contados a partir do día seguinte ó da publicación de esta resolución en el Diario Oficial de Galicia.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de maio de 2000.
P.D. (Orden 8-2-2000, DOG do 28)
Miguel A. Ríos Fernández
Secretario xeral de Investigación e Desenvolvemento
ORDE do 18 de maio de 2000 pola que se aproban os estatutos da Fundación Colonias Escolares Antonio Couce e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/2000

Analizado o expediente promovido pola Fundación Colonias Escolares Antonio Couce para a aprobación dos seus estatutos,
Resultando que esta fundación foi clasificada como benéfico-docente, por orde ministerial do 27 de febreiro de 1964, encontrándose inscrita no rexistro de fundacións desta consellería co número 70,
Resultando que a Fundación Colonias Escolares Antonio Couce solicitou perante esta Consellería de Educación e Ordenación Universitaria a aprobación dos seus estatutos,
Vista a Lei 7/1983, do 22 de xuño, de réxime das fundacións de interese galego, modificada pola Lei 1/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado por Decreto 248/1992, do 18 de xuño, e a carta fundacional da referida fundación,
Considerando que as fundacións de interese galego poden aprobar e modifica-los seus estatutos coas condicións previstas nos artigos 5 e 6 da devandita Lei 7/1983 e no artigo 38 do citado regulamento,
Considerando que estes estatutos cumpren coas esixencias dos artigos 5, 6, e 7 da Lei 7/1983, e que son conformes coa vontade fundacional,
Esta consellería, de conformidade co artigo 32.3º do Decreto 248/1992,
RESOLVE:
Primeiro.-Aproba-los estatutos da Fundación Colonias Escolares Antonio Couce segundo constan na escritura pública do 3 de maio de 2000, do notario de Ferrol, Juan-Manuel Míguez Sanesteban (protocolo nº 1.167).
Segundo.-Practica-la correspondente inscrición estatutaria no rexistro de fundacións deste protectorado, logo da publicación da presente orde no Diario Oficial de Galicia, data a partir da que entrarán en vigor os estatutos desta fundación.
Terceiro.-A presente disposición pon fin á vía administrativa, consonte co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 18 de maio de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 23 de maio de 2000 pola que se acorda encargar do despacho de asuntos da Presidencia, durante a ausencia do seu titular, o vicepresidente Alfonso Zulueta de Haz.
CONSELLO DA CULTURA GALEGA — II. AUTORIDADES E PERSOAL — 16/06/2000

Con motivo da viaxe por Europa do presidente do Consejo da Cultura Galega, é preciso prove-la substitución durante o tempo da súa ausencia.
Polo tanto, en uso das atribucións que me confire a Lei 8/1983, do 8 de xullo, do Consello da Cultura Galega, o Decreto 127/1984, do 19 de xullo, que aproba o seu regulamento e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común.
DISPOÑO:
Durante a ausencia do presidente do Consello da Cultura Galega, con motivo da súa viaxe por Europa, encárgaselle o despacho de asuntos da Presidencia, desde o 30 de maio ata o seu regreso, ó vicepresidente Alfonso Zulueta de Haz.
Santiago de Compostela, 23 de maio de 2000.
Carlos Casares Mouriño
Presidente
RESOLUCIÓN do 24 de maio de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000330/2000, interposto por Matilde González Mera.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/2000

O 18 de maio de 2000 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia polo que se admite o recurso contencioso-administrativo 01/0000330/2000, interposto por Matilde González Mera, contra resolución do director xeral de Centros e Inspección Educativa de data 31-3-2000, sobre denegación de autorización para impartir educación infantil, 2º ciclo en Martín Codax de Vigo.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de maio de 2000.
Máximo García Serrano
Secretario xeral da Consellería de Educación
e Ordenación Universitaria
DECRETO 147/2000, do 2 de xuño, polo que se declara de utilidade pública e urxente execución a concentración parcelaria da zona de San Vitoiro-Urrós (Allariz-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/06/2000

As parroquias de San Vitoiro, San Mamede e Santa Baia de Urrós, que pertencen ó concello de Allariz, están situadas ó oeste da provincia de Ourense, resultando afectadas pola concentración parcelaria aproximadamente 777 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de San Vitoiro-Urrós (Allariz-Ourense).
Artigo 2º
O perímetro da zona será, en principio, o correspondente á totalidade dos terreos da parroquias de San Vitoiro, San Mamede e Santa Baia de Urrós. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dous de junio de dous mil.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
CORRECCIÓN de erros.-Orde do 27 de marzo de 2000 pola que se definen as normas para a aplicación, durante o ano 2000, dun programa de axudas para o cesamento anticipado na actividade agraria.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/06/2000

Advertido un erro na Orde do 27 de marzo de 2000, pola que se definen as normas para a aplicación, durante o ano 2000, dun programa de axudas para o cesamento anticipado na actividade agraria, publicada no Diario Oficial de Galicia nº 66, do martes, 4 de abril, no seu artigo 2 i), cómpre efectua-la oportuna corrección:
No artigo 2 i), onde di: «Hectárea tipo: a hectárea de terra cunha producción de 300 euros (49.915,80 ptas.) de marxe neta por hectárea, de cada explotación».
Debe dicir: «Hectárea tipo: a hectárea de terra cunha producción de 300 euros (49.915,80 ptas.) de marxe neta ou de marxe bruta estándar por hectárea de cada explotación».
RESOLUCIÓN do 2 de xuño de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000318/2000, interposto por Miguel Garrido Garrido.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/06/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000318/2000, interposto por Miguel Garrido Garrido, contra a Resolución do 27 de decembro de 1999, pola que se ordena a publicación do acordo do Consello da Xunta de Galicia do 23 de decembro de 1999, polo que se aproba a nova relación de postos de traballo na Consellería de Medio Ambiente.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 2 de xuño de 2000.
Joaquín López-Rúa Soler
Director xeral da Función Pública
DECRETO 187/2000, do 22 de xuño, polo que se acorda a mutación demanial parcial do predio onde se sitúa a Estación da Inspección Técnica de Vehículos de Pontevedra.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/07/2000

Mediante Real decreto 2445/1984, do 19 de decembro, sobre valoración definitiva, ampliación de medios adscritos ós servicios traspasados e a adaptación dos transferidos á Comunidade Autónoma de Galicia en materia de industria, enerxía e minas, traspasouse a Estación da Inspección Técnica de Vehículos en Ponte Bora (Pontevedra). O dito inmoble está adscrito na actualidade á Consellería de Industria e Comercio.
Con data do 14 de abril de 2000, a Consellería de Política Territorial, Obras Públicas e Vivenda solicitou a tramitación da mutación demanial de parte do predio adscrito á Consellería de Industria e Comercio, e sita no recinto da Estación da Inspección Técnica de Vehículos de Pontevedra, de 6 m, afectada pola obra da conexión da estrada PO-242 coa CN-541, treito: Bora/CN-541 (Clave: N/PO/95.9).
Con data do 19 de maio de 2000, a Consellería de Industria e Comercio manifestou a súa conformidade para que a dita mutación demanial se leve a cabo.
Ó abeiro do artigo 12 da Lei 3/1985, do 12 de abril, do patrimonio da Comunidade Autónoma de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.
1. Acórdase a mutación de destino dunha superficie de 6 m, delimitada no plano incorporado ó expediente e que forma parte do predio adscrito á Consellería de Industria e Comercio, no que se sitúa a Estación da Inspección Técnica de Vehículos de Pontevedra, que se atopa afectada pola obra da conexión da estrada PO-242 coa CN-541, treito: Bora/CN-541 (Clave: N/PO/95.9).
2. A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para dar efectividade ó disposto no presente decreto.
Santiago de Compostela, vintedous de xuño de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 3 de xullo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 134/2000-3, interposto por Gerardo Álvarez Reza e Pastora Vázquez Vázquez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/07/2000

A Dirección Xeral da Función Pública recibiu do Xulgado Contencioso-Administrativo número un da Coruña, providencia pola que se admite a trámite a demanda correspondente ó recurso contencioso-administrativo procedemento abreviado 134/2000-3, interposto por Gerardo Álvarez Reza e Pastora Vázquez Vázquez contra a Orde do 1 de decembro de 1999, pola que se convoca concurso para a provisión de postos de traballo vacantes na Administración xeral da Xunta de Galicia (DOG nº 235, do 7 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo ó referido xulgado, o que se notifica para xeral coñecemento
de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 3 de xullo de 2000.
Joaquín López-Rúa Soler
Director xeral da Función Pública
RESOLUCIÓN do 3 de xullo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 97/2000, interposto por María José Chenlo Barreiro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/07/2000

A Dirección Xeral da Función Pública recibiu do Xulgado Contencioso-Administrativo número dous da Coruña, providencia pola que se admite a trámite a demanda correspondente ó recurso contencioso-administrativo de procedemento abreviado 97/2000, interposto por María José Chenlo Barreiro, contra a Resolución do 7 de abril de 2000, pola que se elevan a definitivas as relacións de admitidos e excluídos no concurso 5/1999, convocado pola Orde do 1 de decembro de 1999 (DOG nº 70, do 10 de abril de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número dous da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 3 de xullo de 2000.
Joaquín López-Rúa Soler
Director xeral da Función Pública
DECRETO 138/2000, do 6 de xuño, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 08/06/2000

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 8 de xuño ata o seu regreso, ó conselleiro de Educación e Ordenación Universitaria.
Santiago de Compostela, seis de xuño de dous mil.
Manuel Fraga Iribarne
Presidente
DECRETO 139/2000, do 7 de xuño, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 08/06/2000

Con motivo da viaxe do presidente da Xunta de Galicia a Bolivia e Chile é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 21 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bolivia e Chile, encárgaselle o despacho de asuntos da Presidencia, desde o 8 de xuño ata o seu regreso, ó conselleiro da Presidencia e Administración Pública.
Santiago de Compostela, sete de xuño de dous mil.
Manuel Fraga Iribarne
Presidente
DECRETO 132/2000, do 2 de xuño, polo que se dispón que cese José-Luis Mira Lema como director xeral de Ordenación Educativa e Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 05/06/2000

En virtude do establecido nos artigos 4.13º e 34.2º da Lei autonómica 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Que cese, por cambio de destino, José-Luis Mira Lema como director xeral de Ordenación Educativa e Formación Profesional, agracéndolle os servicios prestados.
Santiago de Compostela, dous de xuño de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
ORDE do 2 de xuño de 2000 pola que se dispón que o director xeral de Centros e Inspección Educativa se encargue do despacho dos asuntos da Dirección Xeral de Ordenación Educativa e Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 05/06/2000

Producido o cesamento do titular da Dirección Xeral de Ordenación Educativa e Formación Profesional, cómpre adopta-las medidas inmediatas para que, sen prexuízo do posterior nomeamento do novo titular dese centro directivo, se asegure o correcto funcionamento do servicio e a resolución, se é o caso, dos asuntos encomendados á devandita unidade administrativa.
Por todo iso, en virtude das atribucións que me confire a Lei autonómica 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Dirección
Xeral de Ordenación Educativa e Formación Profesional, que figuran no Decreto 213/1998, do 10 de xullo, e outras que lle fosen expresamente delegadas, quédanlle encomendadas, temporalmente e ata que se produza o nomeamento do seu titular, ó director xeral de Centros e Inspección Educativa.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de xuño de 2000.
Celso Currás Fernández
Conselleiro de Educación e Ordenación Universitaria
ORDE do 8 de agosto de 2000 pola que se fixa o prezo de venda ó público das publicacións: Estrategia Gallega de Educación Ambiental (castelán) e Mapa de Solos de Galicia-152-Vilagarcía de Arousa.
CONSELLERÍA DE MEDIO AMBIENTE — III. OUTRAS DISPOSICIÓNS — 24/08/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase con IVE incluído.
Santiago de Compostela, 8 de agosto de 2000.
José Carlos del Álamo Jiménez
Conselleiro de Medio Ambiente
ANEXO I
Estrategia Gallega de Educación Ambiental: 1.000 pesetas (6,01 euros).
Mapa de solos de Galicia-152-Vilagarcía de Arousa: 1.200 pesetas (7,21 euros).
DECRETO 143/2000, do 7 de xuño, polo que se nomea directora xeral de Ordenación Educativa e Formación Profesional a María Pilar del Mar Pérez Marsó.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 12/06/2000

En virtude do establecido nos artigos 4.13º e 34.2º da Lei autonómica 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Univer
sitaria e logo de deliberación do Consello da Xunta de Galicia na súa reunión do día sete de xuño de dous mil,
Nomeo a María Pilar del Mar Pérez Marsó directora xeral de Ordenación Educativa e Formación Profesional.
Santiago de Compostela, sete de xuño de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 12 de maio de 2000 pola que se crea o polígono de viveiros Corme B e se declara como zona de interese especial de cultivos mariños.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 12/06/2000

As previsións de incremento da producción das especies acuícolas actualmente en explotación en resposta a unha maior demanda do mercado, xunto coa necesidade de experimentar na zona marítima o cultivo a escala semi-industrial de novas especies ou a aplicación de modernas tecnoloxías, obriga a dispoñer de áreas onde poder instala-los novos establecementos, sen satura-las zonas que actualmente se encontran en explotación.
A demanda da planificación dos cultivos mariños dentro dunha xestión integrada dos usos do litoral, esixe a delimitación mediante polígonos das áreas destinadas á instalación dos viveiros (gaiolas, bateas e liñas de cultivo) e a declaración como zonas de interese de cultivos mariños daquelas que polas peculiares características aconsellen protección, evitando a concorrencia doutros usos incompatibles ou que puidesen interferir negativamente no correcto desenvolvemento da actividade acuícola.
Por todo isto, vistos os informes que constan no expediente, facendo uso das facultades que en materia de declaración de zonas de interese marisqueiro e de cultivos mariños concede á Comunidade Autónoma galega o Real decreto 3318/1982, do 24 de xullo, sobre traspaso de función e servicios da Administración do Estado. En desenvolvemento da letra d) do artigo 6, da Lei 6/1993, do 11 de maio, de pesca de Galicia, así como do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia, esta consellería
DISPÓN:
Artigo 1º
Créase o polígono de viveiros que se sinala a continuación:
Distrito: Corme.
Polígono: B.
Lugar: ría de Corme-Laxe (A Coruña).
Coordenadas: sinaladas no anexo.
Superficie: 100.000 m.
Capacidade: 12 cuadrículas.
Destino previsto: cultivos mariños.
A situación xeográfica do polígono será a indicada no anexo desta orde.
Artigo 2º
Declarase de interese especial de acuicultura o polígono de viveiros creado no artigo 1º.
Disposicións derradeiras
Primeira.-Facúltase o director xeral de Recursos Mariños para dicta-las resolucións que foran precisas para o desenvolvemento desta orde.
Segunda.-A presente orde entra en vigor o día seguinte ó da súa publicación no Diario Oficial de Galicia.
Santiago de Compostela, 12 de maio de 2000.
P.O. (17-12-1997, DOG nº 246, do 22)
Juan José Álvarez Pérez
Secretario xeral da Consellería de Pesca,
Marisqueo e Acuicultura